CELEX: 62010TJ0006
Language: hu
Date: 2012-05-22
Title: A Törvényszék (harmadik tanács) 2012. május 22‑i ítélete.#Sviluppo Globale GEIE kontra Európai Bizottság.#Szolgáltatásnyújtásra irányuló közbeszerzési szerződések – Közbeszerzési eljárás – A koszovói vám‑ és adóügyi igazgatási szervek részére történő segítségnyújtás – Valamely ajánlattevő ajánlatának elutasítása – Keresettel meg nem támadható aktus – Megerősítő aktus – Elfogadhatatlanság – Dokumentumokhoz való hozzáférés – 1049/2001/EK rendelet – A közbeszerzési eljárással kapcsolatos dokumentumok – A hozzáférés részleges megtagadása – Harmadik személy kereskedelmi érdekeinek védelmére vonatkozó kivétel – Elégtelen indokolás.#T‑6/10. sz. ügy.

A Törvényszék (harmadik tanács) 2012. május 22‑i ítélete – Sviluppo Globale kontra Bizottság
      (T‑6/10. sz. ügy)
      „Szolgáltatásnyújtásra irányuló közbeszerzési szerződések – Közbeszerzési eljárás – A koszovói vám‑ és adóügyi igazgatási szervek részére történő segítségnyújtás – Valamely ajánlattevő ajánlatának elutasítása – Keresettel meg nem támadható aktus – Megerősítő aktus – Elfogadhatatlanság – Dokumentumokhoz való hozzáférés – 1049/2001/EK rendelet – A közbeszerzési eljárással kapcsolatos dokumentumok – A hozzáférés részleges megtagadása – Harmadik személy kereskedelmi érdekeinek védelmére vonatkozó kivétel – Elégtelen indokolás”
      1.                     Megsemmisítés iránti kereset – Természetes vagy jogi személyek – Kereshetőségi jog – Közbeszerzési eljárás – Az ajánlatkérőnek
            az ajánlatot tevő, jogi személyiséggel nem rendelkező konzorciumnak címzett határozata – A konzorciumban részt vevő vállalkozás
            keresete – Elfogadhatóság (EUMSZ 263. cikk, negyedik bekezdés) (vö. 19. pont)
      2.                     Megsemmisítés iránti kereset – Határidőben meg nem támadott korábbi határozatot megerősítő határozattal szembeni kereset –
            Elfogadhatatlanság – A megerősítő határozat fogalma – Korábbi határozat új és lényeges tényekre hivatkozó kérelem alapján
            való felülvizsgálata – Kizártság (vö. 22–24. pont)
      3.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – A dokumentumokhoz való
            hozzáférés joga alóli kivételek – Kötelező kivételek – A kérelmező valamely sajátos érdekének figyelembevétele – Kizártság
            (1049/2001 európai parlamenti és tanácsi rendelet, 2. cikk, (1) bekezdés és 4. cikk, (2) és (3) bekezdés) (vö. 52–55. pont)
      4.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – Célkitűzések – A lehető
            legszélesebb körű hozzáférés elve – A hozzáférés elve alóli kivételek megszorító értelmezése – Az arányosság elvének tiszteletben
            tartása (1049/2001 európai parlamenti és tanácsi rendelet) (vö. 65. pont)
      5.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – A dokumentumokhoz való
            hozzáférés joga alóli kivételek – Megszorító értelmezés és alkalmazás – A döntéshozatali eljárás védelme – Terjedelem – A
            közbeszerzési eljárás keretében valamely bírálóbizottság által kidolgozott dokumentumok – Bennfoglaltság – Az átláthatóság
            elvén alapuló hozzáférhetővé tételi kötelezettség – Hiány (1049/2001 európai parlamenti és tanácsi rendelet, 4. cikk, (3) bekezdés)
            (vö. 78–81. és 88. pont)
      6.                     Európai Unió – Intézmények – A dokumentumokhoz való nyilvános hozzáférés joga – 1049/2001 rendelet – A dokumentumokhoz való
            hozzáférés joga alóli kivételek – A dokumentumok hozzáférhetővé tételét igazoló nyomós közérdek – Az átláthatóság elvétől
            való megkülönböztetés (1049/2001 európai parlamenti és tanácsi rendelet, 4. cikk, (2) és (3) bekezdés) (vö. 86. pont)
      Tárgy
      
         
               Egyrészről a Bizottság 2009. november 10‑i határozatának megsemmisítése iránti kérelem, amely határozattal a Bizottság elutasította
                  az azon konzorcium által az EUROPEAID/127843/D/SER/KOS közbeszerzési eljárás keretében benyújtott pályázatot, amely konzorciumnak
                  a felperes a tagja, és amely felhívás tárgya a koszovói vám‑ és adóügyi igazgatási szervek részére történő segítségnyújtás
                  (HL 2009/S 4‑003683), valamint másrészről a konzorcium számára a szóban forgó közbeszerzési eljárással kapcsolatos egyes dokumentumokhoz
                  való hozzáférés megtagadására vonatkozó, 2009. november 26‑i bizottsági határozat megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet mint elfogadhatatlant elutasítja, amennyiben a kereset a felperes részvételével működő konzorcium
                     által az EuropAid/127843/D/SER/KOS ajánlati felhívás keretében benyújtott pályázatot elutasító, 2009. november 10‑i bizottsági
                     határozat ellen irányul, amely felhívás tárgya a koszovói vám‑ és adóügyi igazgatási szervek részére történő segítségnyújtás.
                  
               
            
         
                  2)
               
               
                  
               
               
                  	A Törvényszék az e közbeszerzési eljárással kapcsolatos bizonyos dokumentumokhoz való hozzáférésről szóló, 2009. november
                     26‑i bizottsági határozatot azon részében megsemmisíti, amelyben az megtagadja a bírálati jegyzőkönyv közzétett változatában,
                     az e jegyzőkönyv 3–5. oldalán szereplő, a bírálóbizottság által adott pontszámokhoz való hozzáférést.
                  
               
            
         
                  3)
               
               
                  
               
               
                  	A Törvényszék a keresetet az ezt meghaladó részében elutasítja.
               
            
         
                  4)
               
               
                  
               
               
                  	A Törvényszék a felperes bizonyításfelvétel iránti kérelmét elutasítja.
               
            
         
                  5)
               
               
                  
               
               
                  	A Sviluppo Globale GEIE maga viseli az alapeljárással kapcsolatban felmerült saját költségeit, valamint a Bizottságnak az
                     ezen eljárással összefüggésben felmerült költségeinek háromnegyedét. A Bizottság viseli az alapeljárással kapcsolatban felmerült
                     költségeinek egynegyedét.
                  
               
            
         
                  6)
               
               
                  
               
               
                  	A Törvényszék a Sviluppo Globalét kötelezi a T‑6/10. R. sz. ügyben az ideiglenes intézkedés iránti eljárással összefüggésben
                     felmerült valamennyi költség viselésére.